Diari Oficial de la Generalitat Valenciana


Sumari del DOGV 8784, del 08-04-2020 (2020/2831)

Extracte de la Resolució de 21 de febrer de 2020, del rector, per la qual es convoquen els premis Emprenedoria Càtedra AITEX-UPV durant el curs acadèmic 2019/2020.
-------------------------------------------------------------------------------------------------------------------------------------------------------------------

### Dades del document

Número de DOGV
:   8784

Data del DOGV
:   08-04-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2831


Data del document
:   21-02-2020

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 21 de febrer de 2020, del rector, per la qual es convoquen els premis Emprenedoria Càtedra AITEX-UPV durant el curs acadèmic 2019/2020. [2020/2831]  
BDNS(Identif.):502151  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet dels quals pot consultar-se en la Base de Dades Nacionals de Subvencions (http://www.pap.minhap.gob.es/bdnstrans):   
  
Primer. Persones beneficiàries   
Podran participar en la present convocatòria persones emprenedores majors de 18 anys, amb potencial d'innovació, i que tinguen un projecte d'emprenedoria o idea de negoci innovadora relacionada amb el sector tèxtil, que estiga en fase de desenvolupament.   
No s'admetran iniciatives emprenedores amb idees de negoci que estiguen constituïdes com a empresa (incloent activitats donades d'alta com a autònom) amb data anterior al termini màxim d'entrega de candidatures del present concurs.   
Es podrà participar de forma individual o col·lectiva.   
La presentació de la inscripció per a la participació suposa l'acceptació de les bases de la convocatòria.  
  
Segon. Objecte   
Aquest concurs té com a objecte premiar les millors idees de negoci tèxtils i innovadores, per a fomentar, donar suport i impulsar l'esperit emprenedor i la innovació del sector tèxtil i fer emergir noves idees de negoci que ajuden a renovar els mercats i contribuir al desenvolupament socioeconòmic de la Comunitat Valenciana.   
Els premis d'aquest concurs són compatibles amb altres subvencions, ajudes, ingressos o recursos, per a la mateixa finalitat, de qualsevol administració o ens públics o privats, nacionals, de la Unió Europea o d'organismes internacionals.  
  
Tercer. Bases reguladores   
Accessibles en https://catedraaitex.webs.upv.es/  
  
Quart. Quantia  
La dotació del premi serà la següent:   
Premi de 3.000 euros, bonificació, per part d'AITEX, del 100% en el curs online de tecnologia tèxtil impartit per AITEX (valorat en 420 €), alta i accés a la plataforma www.addyng.com durant el primer any. Açò li permetrà conéixer i relacionar-se amb altres empresaris i empresàries tèxtils i tindre un suport en la promoció i presència en mitjans de comunicació.  
  
Cinqué. Termini de presentació de sol·licituds  
El termini de presentació de sol·licituds comença a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza l'1 de juny de 2020.  
  
València, 21 de febrer de 2020.- El rector de la Universitat Politècnica de València: Francisco José Mora Mas.